als_Latn dik_Latn sag_Latn
Futbollisti argjentinas, Gonzalo Higuain, nuk mund të pajtohet me faktin se Napoli është mënjanuar nga gara elitare e futbollit evropian, ndonëse në gjashtë takime ka arkëtuar 12 pikë. Napolianët në ndeshjen e fundit në Grupin F kundër Arsenalit është dashur të fitonin së paku 3:0, në mënyrë që ta kishin të garantuar kualifikimin ose të fitonim me çfarëdo rezultati, por me kusht që Borussia Dortmund të mos fitonte në Marseille.
Mirëpo, gjermanët fituan në Francë dhe në këtë mënyrë fitorja e Napolit kundër ‘Topçinjve’ 2:0 doli të ishte e pavlerë. “Të mënjanohesh me 12 pikë është diçka e pabesueshme. Kjo në fakt është një padrejtësi e madhe. Të fitosh në katër ndeshje në një grup kaq të vështirë dhe të mënjanohesh është diçka e vështirë për t’u kapërdirë. Sidomos kur shihni disa skuadra tjera, të cilat kanë kaluar me një apo dy fitore. Të fitosh në katër ndeshje nga gjashtë sosh dhe të mënjanohesh nuk është diçka që ndodh çdo edicion. Është vështirë të mos jesh i zhgënjyer në një situatë të tillë”, ka theksuar Higuain, i cili nuk arriti të përmbahet nga lotët pas sfidës me ”Topçinjtë”.
You must be logged in to post a comment Login
als_Latn als_Latn eng_Latn